יחסי אל סלוודור – מקסיקו

יחסי אל סלוודור–מקסיקו הם היחסים הדיפלומטיים בין אל סלוודור ומקסיקו. שתי המדינות הן חברות בהתאחדות מדינות הקריביים, הקהילה של אמריקה הלטינית והמדינות הקריביות, ארגון מדינות אמריקה, ארגון מדינות איברו-אמריקה והאו"ם. לפני שהגיעו חוקרים אירופים לאמריקה, אל סלוודור ומרכז מקסיקו היו מאוכלסות על ידי דוברי שפות יוטו-אצטקיות ודרום מקסיקו ואל סלוודור השתייכו לציוויליזציה של המאיה. במהלך הקולוניזציה הספרדית שתי המדינות היו חלק ממלכות המשנה של ספרד החדשה. בשנת 1821 מקסיקו קיבלה עצמאות מספרד ומרבית מדינות מרכז אמריקה, כולל אל סלוודור, השתייכו לאימפריה המקסיקנית הראשונה תחת הקיסר אגוסטין דה איטורבידה. בשנת 1823, האימפריה המקסיקנית התפרקה ואל סלוודור הפכה לחלק מהפרובינציות המאוחדות של מרכז אמריקה יחד עם גואטמלה, הונדורס, ניקרגואה וקוסטה ריקה. בשנת 1838 האיחוד התפורר ואל סלוודור הפכה למדינה עצמאית. באותה שנה, אל סלוודור ומקסיקו כוננו יחסים דיפלומטיים. בשנת 1917, שתי המדינות פתחו נציגויות דיפלומטיות בבירות זו של זו, ובשנת 1943 שודרגו נציגויותיהן הדיפלומטיות לשגרירויות. בין השנים 1979–1992, אל סלוודור חוותה מלחמת אזרחים עקובה מדם. במהלך המלחמה נמלטו מהמדינה כמה אלפי אזרחים סלוודוריים למקסיקו, שם רבים השתקעו או המשיכו הלאה לארצות הברית. בשנת 1992, ממשלת אל סלוודור ו-FMLN חתמו על הסכם שלום במקסיקו סיטי המכונה הסכם השלום צ'פולטפק, ובכך למעשה הסתיימה מלחמת האזרחים. שתי המדינות פועלות יחד במאבק בסחר בסמים ואלימות כנופיות, כולל מארה סלבטרוצ'ה שהן הגורם העיקרי להרס באל סלוודור ופעולותיהם יוצרות חוסר ביטחון במדינה. בשנת 2018, כמה מאות עד כמה אלפי סלוודורים היוו חלק משיירות המהגרים במרכז אמריקה וחצו את מקסיקו כולה לעיר טיחואנה שבצפון המדינה כדי לבקש מקלט בארצות הברית. בינואר 2019, למעלה מ-700 סלוודורים ביקשו וקיבלו מקלט במקסיקו, שם רבים בוחרים להישאר במקום להתמודד עם חוסר הוודאות לנסות לבקש מקלט בארצות הברית וגם לא רוצים להידחות ולהיות מגורשים חזרה לאל סלוודור. ביוני 2019 נשיא אל סלוודור נאיב בוקלה נסע למדינת צ'יאפס המקסיקנית ונפגש עם נשיא מקסיקו אנדרס מנואל לופס אוברדור. מנהיגי שתי המדינות דנו ביוזמות להפחתת זרם מהגרי אל סלוודור למקסיקו בדרך לארצות הברית ובהתחייבות מקסיקו לפיתוח מרכז אמריקה. ביקורים רשמיים מאל סלוודור במקסיקו הנשיא פידל סאנצ'ס ארנאנדס (1968) הנשיא ארתורו ארמנדו מולינה (1973) הנשיא חוסה נפולאון דוארטה (1988) הנשיא אלפרדו כריסטיאני (1990, 1991, 1992) הנשיא ארמנדו קלדרון סול (1997) הנשיא פרנסיסקו פלורס (2002) הנשיא אנטוניו סאקה (2005, 2008) הנשיא מאוריסיו פונס (2010, 2011) הנשיא סלוודור סאנצ'ס סרן (אוקטובר ודצמבר 2014) הנשיא נאיב בוקלה (2019) ביקורים רשמיים ממקסיקו באל סלוודור הנשיא גוסטבו דיאס אורדס (1966) הנשיא קרלוס סלינס (1993) הנשיא ארנסטו סדייו (1998) הנשיא ויסנטה פוקס (2001, 2004) הנשיא פליפה קלדרון (2007, מרץ ואוקטובר 2008, 2009) שתי המדינות חתמו על כמה הסכמים דו-צדדיים כגון הסכם לשינוי קבוע ליצירות מדעיות, ספרותיות או אמנותיות; הסכם להגנה ושיקום של אנדרטאות ארכאולוגיות, אמנותיות והיסטוריות; הסכם על שיתוף פעולה תיירותי; הסכם שיתוף פעולה למאבק בסחר בסמים ותלות בסמים; אמנה לביצוע עונשים פליליים; אמנה להשבת כלי רכב וכלי טיס שנגנבו; הסכם לשיתוף פעולה מדעי וטכני; אמנת הסגרה; הסכם לשיתוף פעולה חינוכי ותרבותי; אמנת שיתוף פעולה בנושא סיוע משפטי הדדי בעניינים פליליים והסכם תחבורה אווירית. קיימות טיסות ישירות בין שתי המדינות עם חברות התעופה הבאות: אארומקסיקו קונקט, אוויאנקה אל סלבדור, אינטרג'ט ווולאריס קוסטה ריקה. ביוני 2000 חתמו מקסיקו ואל סלוודור (יחד עם גואטמלה והונדורס) על הסכם סחר חופשי שנכנס לתוקף בשנת 2001. מאז הצטרפו גם קוסטה ריקה וגם ניקרגואה להסכם הסחר החופשי המשותף. בשנת 2018 הסתכם המסחר בין אל סלוודור למקסיקו ב-965 מיליון דולר. הייצוא העיקרי של אל סלוודור למקסיקו כולל: רתמות לרכב; כותנה; סיבים סינתטיים; כיסויים, תיקים ושקיות; חולצות ספורט; ומוצרי בקר. הייצוא העיקרי של מקסיקו לאל סלוודור כולל: מסכים שטוחים; אבוקדו; נחושת, אלומיניום וסגסוגות; ציפוי עיסת תאית; שמפו; מוצרי דגנים; נייר טואלט; ושמני סיכה. אל סלוודור היא שותפת הסחר השישית בגודלה של מקסיקו במרכז אמריקה וה-15 בגודלה באמריקהה הלטינית, ואילו מקסיקו היא שותפת הסחר הרביעית בגודלה של אל סלבדור בעולם והשלישית בגודלה באזור. כמה חברות רב-לאומיות מקסיקניות כמו אמריקה מוביל, סימקס, גרופו בימבו וגרומה (בין היתר) פועלות באל סלוודור. אל סלוודור מחזיקה במקסיקו שגרירות במקסיקו סיטי ו-9 קונסוליות באקאיוקן, אריאגה, סיודאד חוארס, קומיטאן דה דומינגס, מונטריי, סן לואיס פוטוסי, טפצ'ולה, טנוסיקה וטיחואנה. מקסיקו מחזיקה באל סלוודור שגרירות בסן סלוודור. מדיה וקבצים בנושא יחסי אל סלוודור – מקסיקו בוויקישיתוף Bilateral relations between Mexico and El Salvador (in Spanish) El Salvador: Despite End to Civil War, Emigration Continues Migrant Caravan 700 salvadoreños migrantes piden asilo en México (in Spanish) (ארכיון) Encuentro de AMLO y Bukele: el viraje histórico que propone México para acercarse a Centroamérica (in Spanish) President Fidel Sánchez Hernández visits Mexico (in Spanish) President Arturo Armando Molina visits Mexico in 1973 (in Spanish) "Discurso del Lic. Alfredo Cristiani, en la ceremonia de firma de los Acuerdos de Paz (in Spanish)". אורכב מ-המקור ב-2015-05-30. נבדק ב-2015-05-29. MANDATARIOS DE PAISES QUE ASISTIERON A LA PRIMERA REUNIÓN CUMBRE IBEROAMERICANA, Guadalajara, México, 18 y 19 de Julio, 1991. (in Spanish) Visita del Presidente de la República de El Salvador Armando Calderón Sol a México (in Spanish) (ארכיון) "Lista de participantes en el segmento de la Conferencia a Nivel de Jefes de Estado y de Gobierno, Monterrey, Mexico; 2002 (in Spanish)". אורכב מ-המקור ב-2015-09-23. נבדק ב-2015-05-29. El Presidente Saca en México (in Spanish) Presidente Mauricio Funes inicia visita de Estado a México (in Spanish)(הקישור אינו פעיל) "Viaja a México en visita oficial el presidente de El Salvador (in Spanish)". אורכב מ-המקור ב-2017-08-19. נבדק ב-2015-05-29. Presidente Ernesto Zedillo en El Salvador (in Spanish) (ארכיון) Visita de Estado a la República de El Salvador, Presidente Vicente Fox; 2001 (in Spanish) (ארכיון) Viajes realizados al extranjero por el C. Felipe Calderón (in Spanish) Bilateral Agreements between Mexico and El Salvador (in Spanish) México-Triángulo del Norte (in Spanish) Mexican Ministry of the Economy: El Salvador (in Spanish) אתר על יחסי מדינות